**Előterjesztés**

**Hévíz Város Önkormányzat Képviselő-testületének**

**2024. november 28-i nyilvános ülésére**

**Tárgy:** HÉVÍZ-BALATON AIRPORT Kfttaggyűlésre mandátumok biztosítása

**Az előterjesztő:** Naszádos Péter polgármester

**Készítette:** dr. Tüske Róbert jegyző

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Hévíz-Balaton Airport Kft. (székhelye: 8380 Hévíz, Kossuth L. u. 1., cégjegyzékszám: Cg. 20–09–072648) a Magyar Állam 90,3 %-os és Hévíz Város Önkormányzat 9,7%-os tulajdonában áll. Főtevékenység: 52.23’08 Légi szállítást kiegészítő szolgáltatás és Hévíz-Balaton reptér üzemeltetése.

A Hévíz-Balaton Airport Kft. képviselője 2024.11.25. napján levélben jelezte, a Társasági Szerződés 11.7. alpontja alapján írásbeli szavazást kezdeményez az alábbi tárgykörben:

1. napirendi pont: döntés a Társaság HÉVÍZ-BALATON AIRPORT Kft. felügyelőbizottság elnökének választásáról

Hévíz Város Önkormányzat álláspontja Polgármester Úr által aláírt szavazólappal lesz képviselve. Ehhez szükséges a Képviselő-testület véleményét kialakítani.

A Polgári Törvénykönyvről szóló 2013. évi V. törvény 3:122.§. (1) bekezdése alapján a felügyelőbizottság a saját tagjai közül választ elnököt. HBA hatályos Társasági szerződésének 14.1. pontja rögzíti, hogy a felügyelőbizottság saját tagjai közül választ elnököt. HÉVÍZ-BALATON AIRPORT Kft. Felügyelőbizottsága 2024. november 14. napján kelt 12/2024. számú határozatában egyhangú döntéssel Juhász Szabolcs-ot választotta HÉVÍZ-BALATON AIRPORT Kft. felügyelőbizottságának elnökévé, ezt a döntést kell a taggyűlésnek megerősítenie, illetve a díjazását megállapítania.

A Képviselő-testület és Szervei Szervezeti és Működési Szabályzatáról szóló 23/2024. (X. 14.) önkormányzati rendelet 51. § (1) bekezdése alapján indokolt, elsősorban sürgős esetben, a polgármester bizottsági állásfoglalás nélkül is nyújthat be előterjesztést, melyet az előterjesztésben meg kell indokolni. A bizottsági tárgyalás nélküli benyújtást a napirend sürgős tárgyalása indokolja.

Kérem a Tisztelt Képviselő-testületet a határozati javaslat elfogadására.

A döntés egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete a **HÉVÍZ-BALATON AIRPORT Korlátolt Felelősségű Társaság** (székhelye: 8380 Hévíz, Kossuth L. u. 1., cégjegyzékszám: Cg. 20-09-072648, a továbbiakban: a Társaság) tagjai elé a társasági szerződés 11.7. l) pontja alapján írásbeli szavazásra bocsátott határozati javaslatról mandátumot biztosít a polgármester részére.

2. Ülés tartása nélküli döntéshozatal.

A polgármester az alábbi határozati javaslatról szavazzon igennel:

**Hévíz-Balaton Airport Kft. 15. számú Határozati javaslat:**

A Taggyűlés akként határoz, hogy Juhász Szabolcs (anyja neve: Tóth Zsuzsanna, lakcíme: 1163 Budapest, Ballada utca 14.2. ajtó) urat, HÉVÍZ-BALATON AIRPORT Kft. Felügyelőbizottságának elnökévé megválasztja 2024. november 29. napjától, megbízási díját havi bruttó 250.000, -Ft -ban (kettőszázötvenezer forint) állapítja meg.

Felhívja a Társaság ügyvezetőjét, hogy haladéktalanul intézkedjen a megbízási szerződés módosításáról.

Felelős: Naszádos Péter

Határidő: 2024. december 4.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető |  |  |
| dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | ügyvezető |  |  |
|  |  |  |  |